***Anexa nr.5E – la procedură.***

BERINDEAN DĂNUȚ IOAN

Str. Frantz Liszt nr.7 Cluj Napoca.

**MEMORIU DE PREZENTARE.**

**A proiectului *,,Înființarea unei plantații forestiere”.***

PERSOANĂ DE CONTACT

***CREȚ IOAN - GHEORGHE***

***TEL.0745606681, e-mail:*** [***ig.cret@gmail.com***](mailto:ig.cret@gmail.com)

CLUJ – NAPOCA

- 2024 -

**Cuprins**

1. Denumirea proiectului.
2. Titularul proiectului.
3. Descrierea caracteristicilor fizice ale întregului proiect.
   1. Rezumatul proiectului.
   2. Justificarea necesității proiectului.
   3. Valoarea investiției.
   4. Perioada de implementare propusă.
   5. Limitele amplasamentului proiectului.
   6. Descrierea caracteristicilor fizice ale întregului proiect.

lv. Descrierea lucrărilor de demolare necesare.

v. Descrierea amplasării proiectului.

V.1. Folosințele actuale și planificate a terenului.

v.2. Politici zonale și de folosire a terenului.

v.3. Areale sensibile.

vI. Descrierea tuturor efectelor semnificative posibile asupra mediului ale proiectului.

A.Surse de poluanți și instalații pentru reținerea, evacuarea și dispersia poluanților în mediu.

A.a.Protecția calității apelor.

A.b.Protecția calității aerului.

A.c.Protecția împotriva zgomotelor și vibrațiilor.

A.d.Protecția împotriva radiațiilor.

A.e.Protecția solului și subsolului.

A.f.Protecția ecosistemelor terestre și acvatice.

A.g.Protecția așezărilor umane și a altor obiective de interes public.

A.h.Prevenirea și gestionarea deșeurilor generate pe amplasament în timpul realizării.

B. Utilizarea resurselor naturale.

vII. Descrierea aspectelor de mediu susceptibile a fi afectate în mod semnificativ.

vIII. Prevederi pentru monitorizarea mediului.

Ix. Legătura cu alte acte normative, planuri, programe, strategii, documente de planificare.

1. Justificarea încadrării proiectului în prevederile altor acte normative naționale care transpun legislația Uniunii Europene.
2. Utilizarea resurselor naturale, în special a solului, terenurilor, a apei și a biodiversității.

x. Lucrări necesare organizării de șantier.

xI. Lucrări de refacere a amolasamentului.

xI.1. Lucrări de refacere a amplasamentului la finalizarea investiției.

xI.2. Lucrări de refacere a amplasamentului în caz de accidente.

xII. Anexe – piese desenate.

1.Plan de încadrare în zonă.

2. Plan de situație.

3.Planșe reprezentând limitele amplasamentului – (P.A.D. C.F.53609 și 65744)

4.Documente de proprietate asupra terenului – C.F.53609 - Baciu și C.F.65744 - Baciu

**I DENUMIREA PROIECTULUI.**

Prezentul proiect poartă numele de ***,,Înființarea unei plantații forestiere”.***

Amplasamentul proiectului propus este Comuna Baciu, Satul Corușu Județul Cluj, pe un teren în suprafață totală de 120000 mp, din care afectați proiectului sunt 100000 mp.

**II TITULARUL PROIECTULUI**.

### Titularul prezentului proiect este Dl. BERINDEAN DĂNUȚ – IOAN, domiciliat în Cluj Napoca, Strada Frantz Liszt nr.7 telefon +40 738863533 adresă de email : danutberindean@yahoo.com

Persoană de contact: Creț Ioan Gheorghe – proiectant, telefon +40745606681, email : [ig.cret@gmail.com](mailto:ig.cret@gmail.com)

**lll .DESCRIEREA CARACTERISTICILOR FIZICE ALE ÎNTREGULUI PROIECT.**

* 1. **Rezumatul proiectului.**

Prin prezentul proiect titularul își propune să împrejmuiască și să împădurească o suprafață de teren cu categoria de folosință pășune, fâneață și 11447 metrii pătrați de teren neproductiv, proprietate particulară a acestuia și familiei acestuia, conform documentelor de proprietate - identificate ca făcând parte din de Cărțile Funciare :

* **C.F. 65744** - pentru o suprafață de 54935 mp – din care:
  + 49271 metrii – pătrați cu categoria de folosință fâneață;
  + 5664 metrii – pătrați cu categoria neproductiv;
* **C.F. 53609** - pentru o suprafață de 60006 metrii – pătrați din care:
  + 54223 metrii – pătrați pășune ;
  + 5783 metrii – pătrați teren neproductiv.
  1. **Justificarea necesității proiectului.**

Așa cum se poate observa și din categoriile de folosință prevăzute în documentele de proprietate, suprafața de 11447 metrii - pătrați din terenul deținut în proprietate de solicitant are categoria de folosință neproductiv. Implementarea prezentului proiect își găsește justificarea în diminuarea efectului de degradare a terenului, având în vedere că pe latura estică a amplasamentului șe observă un început de deșertificare a zonei, caracterizată prin lipsa vegetației de orice fel, apariția nisipului la suprafața scoarței terestre și o incipientă eroziune de suprafață datorată scurgerii apelor pluviale de pe versantul la treimea mijlocie a căruia este amplasată suprafața proiectului propus.

* 1. **Valoarea investiției.**

Valoarea estimată a investiției conform prevederilor anexei la Ordinul ministrului mediului, apelor și pădurilor nr. 3.027 din 2022 pentru aprobarea Ghidului specific privind regulile și condițiile aplicabile finanțării din fonduri europene aferente Planului național de redresare și reziliență în cadrul apelului de proiecte PNRR/2022/C2/I.1.A – pentru subinvestiția ***I.1.A.,,Sprijin pentru investiții în noi suprafețe ocupate cu păduri”,*** investiția 1 : Campania națională de împădurire și reîmpădurire, inclusiv păduri urbane, schemă de ajutor de stat, componenta 2, : Păduri și protecția biodiversității, publicată în Monitorul Oficial al României nr.1134 bis din 24 Noiembrie 2022, este de ***204.213,52 EURO – inclusiv T.V.A, din care :***

* Valoarea împrejmuirii - 22.608 Euro fără T.V.A iar T.V.A – ul aferent este (22.608 x 19%) de 4295,52 Euro **TOTAL – 26903,52 EURO**.
* Valoarea plantației ( materiale + manoperă)- 149.000 Euro fără T.V.A iar T.V.A – ul aferent este (149.000 x 19%) de 28.310 Euro **TOTAL – 177.310 EURO**.

**d) perioada de implementare propusă**;

Perioada de implementare a prezentului proiect se întinde pe durata a 6 (șase) ani respectiv 1 Ianuarie 2025 – 31 Decembrie 2030, mentenanța proiectului pe amplasament urmând a fi asigurată o perioadă de cel puțin 20 de ani.

**e)  Limitele amplasamentului proiectului.**

Limitele amplasamentului propus sunt redate în planșele atașate prezentului proiect, astfel :

* Plan de situație – ***Anexa 1.***
* Plan de încadrare în zonă – ***Anexa 2.***

**f). Descrierea caracteristicilor fizice ale întregului proiect.**

Pentru realizarea proiectului nu este necesară edificarea vreunor clădiri în scop productiv, administrative sau rezidențiale și nici demolarea, repararea sau lucrări de întreținere.

Nu este necesară amenajarea de căi de acces, nu este necesară conectarea la rețele de utilități;

Planul nu se suprapune, nu interacționează și nu influiențează în vreun fel alte planuri sau proiecte;

Este necesară însă, parcurgerea adouă etape distincte de realizare, prin utilizarea următoarelor materii prime și materiale, astfel:

**Prima etapă constă în** : Împrejmuirea perimetrului : pentru realizarea împrejmuirii suprafeței de 10 ha pășune și fâneață proprietate privată a solicitantului, se va folosi **plasă de sârmă** cu înălțimea minima de 1,5 m, fixată pe **stâlpi – bulumaci - de susținere** din țeavă metalică încastrată în beton, în gropi de 70 cm adâncime și diametrul de 20 cm.

**Cea de a doua etapă constă în** : pregătirea terenului în vederea împăduririi prin degajarea acestuia de resturi vegetale, arbuști, pietre și materiale improprii funcției de producer de biomasă și asanarea parțială a acestuia;

* Împădurirea propriu – zisă întro schema cu distanța între rândurile de puieți de 2m iar distanța între puieți pe rând de 1m. În vederea limitării efectelor destabilizatoare a factorilor de mediu deja identificați - viituri cauzate de scurgeri de suprafață a apelor pluviale și a celor provenite din eventuala topire bruscă a zaăpezii, a vântului ce antrenează particule de nisip din stratul superficial al solului în zona expusă degradării ireversibile - va fi folosit un dispozitiv de plantare în chinconz, prin plantarea de puieți cu rădăcini nude, iar dacă va fi posibil, și cu rădăcini protejate, astfel:
  + - * efectuarea vetrelor cu dimensiunile de 60x80 cm și a gropii de plantare de 30x30x30 cm;
      * Plantarea **puieților forestieri** cu rădăcina nudă - și/sau dacă va fi posibil cu rădăcina protejată - și nivelarea gropii de plantare.

În urma implementării proiectului nu pot apărea alte activități generatoare de surse de poluare, eliminarea apelor uzate care să necesite noi autorizații de construire/funcțioare.

**IV. Descrierea lucrărilor de demolare necesare**.

În vederea realizării proiectului nu sunt necesare lucrări de demolare, amenajarea de noi căi de acces și nici schimbarea celor existente iar implementarea proiectului nu este generator de deșeuri a căror depozitare și evacuare să creeze probleme

**V .Descrierea amplasării proiectului.**

Proiectul este amplasat integral în România, Județul Cluj satul Corușu din Comuna Baciu și nu intră sub incidența Convenției privind evaluarea impactului asupra mediului în context transfrontalier.

În raport cu patrimonial cultural, proiectul nu este situate în zone adiacente vreunui monument istoric sau cultural deosebit . Este situate la peste 1,5 km de obiectivul religios **Casa Parohială** din satul Corușu nr.220 Județul Cluj.

**V.1. Folosințele actuale și planificate a terenului**.

Unica folosință a terenului pe care este amplasat proiectul propus este aceea de pășune ce deservește cetățenii satului Corușu – nu numai proprietarul de drept a terenului. În urma implementării proiectului – folosințe planificate – acesta va avea categoria de folosință pădure, cu toate efectele benefice a acesteia asupra condițiilor de micro climat generat de aceasta cât și asupra condițiilor de mediu, de protecție a solului împotriva eroziunii de suprafaăî, deșertificării, eventualelor alunecări de teren etc…

**V.2. Politici zonale și de folosire a terenului.**

Decizia asupra modului de folosire a terenului este apanajul exclusive al proprietarului. Conform răspunsurilor primate din partea Consiliului Județean Cluj ***– Anexa 3 -*** și din partea Primăriei Comunei Baciu – ***Anexa 4 -***  nici suprafața de teren pe care este amplasat proiectul propus și nici cea adiacentă acestuia, nu face parte dintr – un program local sau zonal de dezvoltare sau din vreun proiect de dezvoltare local ori regional.

**V.3.Areale sensibile.**

Așa cum am mai arătat, amplasamentul proiectului nu este situat în perimetrul vreunui areal sensibil sau în proximitatea vreunui areal sensibil din punct de vedere al protecției factorilor mediului. Având în vedere cele arătate la alineatul anterior, nu au fost luate în considerare altă variant de amplasament.

**VI.Descrierea tuturor efectelor semnificative posibile asupra mediului ale proiectului.**

**A. Surse de poluanți și instalații pentru reținerea, evacuarea și dispersia poluanților în mediu.**

**A.a. Protecția calității apelor.**

Prezentul proiect prin măsurile de implementare și reziliență, nu constituie sursă de poluare pentru ape, implicit ne fiind necesară identificarea vreunui emisar și nici stație de epurare pentru prepararea apelor uzate.

**A.b.Protecția aerului.**

Prezentul proiect prin măsurile de implementare și reziliență, nu constituie sursă de poluare pentru aer . Nu sunt și nici nu pot fi identificați poluanți în cadrul unui astfel de proiect. Ca surse de mirosuri, amintim mirosul generat de florile speciilor forestiere ce vor intra în compoziția viitoarei plantații, precum și a speciilor erbacee din cuprinsul plantației, în perioada de înflorire a acestora, dar și mirosul caracteristic al pădurii nou create – miros considerat a fi agreabil de altfel. Având în vedere capacitatea de retenție și prelucrare a dioxidului de carbon de către speciile forestiere, proiectul se constituie într – o adevărată uzină de stocare a dioxidului de carbon și un important emisar de oxigen în atmosferă.

**A.c.Protecția împotriva zgomotului și vibrațiilor.**

Acțiunile și măsurile necesare implementării proiectului nu constituie nici un fel de sursă de zgomot și cu atât mai puțin de vibrații, și nici nu sânt necesare amenajării sau dotări pentru protecția împotriva zgomotului și al vibrațiilor. Mai mult, odată implementat proiectul va constitui o zonă de protecție, cu un important rol în diminuarea diferitelor zgomote.

**A.d. Protecția împotriva radiațiilor**.

Implementarea proiectului nu este generatoare de surse de radiații, și implicit nu sunt necesare amenajări și dotări pentru protecție împotriva unei astfel de surse de poluare.

**A.e.Protecția solului și a subsolului**.

Proiectul nu constituie sursă de poluanți pentru sol, subsol, ape freatice sau de adâncime, așadar nu sunt necesare nici lucrări sau dotări pentru protecția acestora.

**A.f. Protecția ecositemelor terestre și acvatice**.

Pe suprafața proiectului și în proximitatea acestuia nu sunt identificate ecosisteme terestre sau acvatice sensibileși care ar putea fi influențate în vreun fel de proiect. Nu sunt necesare măsuri și dotări pentru protecția biodiversității, monumentelor naturii sau ariilor naturale protejate.

**A.g.Protecția așezărilor umane și a altor obiective de interes public.**

Așa cum am mai arătat, proiectul nu afectează niciun obiectiv de interes public sau așezări umane. Distanța față de locuințele cetățenilor din Satul Corușu este relative mare – peste 300 ml – iar implementarea acestuia nu este și nici nu generează surse de poluanți sau discomfort pentru ocupanții acestora. În zonă nu există monumente istorice și de arhitectură, zone de interes traditional sau zone asupra cărora să fie instituit un regim de restricții, implicit ne fiind necesare dotări și măsuri de protecție a acestor obiective de interes public.

**A.h. Prevenirea și gestionarea deșeurilor generate pe amplasament în timpul realizării.**

Proiectul nu este unul generator de deșeuri atât în timpul realizării cât și în timpul uterior realizării acestuia.Unicele deșeuri ce pot fi generate sunt cele menajere - coji de fructi și legume, resturi alimentare – provenite de la muncitorii ce vor fi angajați pentru realizarea lucrărilor de împădurire, deșeuri ce vor fi adunate și transportate de fiecare muncitor sau centralizat de un delegate al beneficiarului sau agentului economic contractant al lucrării.

**B. Utilizarea resurselor naturale**

Implementarea proiectului ,, *înființarea unei plantații forestiere în Satul Corușu, Comuna Baciu – Județul Cluj”* presupune utilizarea solului și a terenului, fără însă a le influiența în mod negativ starea de sănătate și aspectul morfologic. Astfel, solul este supus unei prelucrări mecanice prin săpare, pe suprafața vetrelor în care sunt făcute gropile de plantare. Vetrele vor fi orientate cu latura mare (L) pe direcția curbei de nivel iar cu latura mica (l) pe linia de cea mai mare pantă, suprafața determinate de cele două laturi va fi nivelată până la un aspect cât mai aproape de orizontală, iar în mijlocul acestei vetre se va săpa o groapă de 30/30/30 cm, astfel în cât să intre rădăcina puieților până la nivelul coletului, apoi groapa se va umple cu solul rezultat din nivelarea vetrei și săparea gropii, compactându – se pentru a face contact cu rădăcina puieților. Suprafața dintre rândurile de puieți – 2 m, orientați pe linia de cea mai mare pantă – și dintre puieți pe rând – 1 m, orientate tot pe linia de cea mai mare pantă – va rămâne in forma inițială – ne prelucrată.

**Vll Descrierea aspectelor de mediu susceptibile a fi afectate în mod semnificativ.**

Implementarea proiectului ,, *înființarea unei plantații forestiere în Satul Corușu, Comuna Baciu – Județul Cluj”* NU va avea un impact negative asupra sănătății umane. În cee ace privește biodiversitatea, impactul proiectului va fi unul pozitiv, benefic pentru conservarea și dezvoltarea speciilor prin creerea unor condiții optime de cuibărit pentru păsări, adăpost și hrană pentru insecte, animale, reptile și nevertebrate. Prin împrejmuirea și protejarea suprafeței proiectului împotriva pășunatului, a trecerii turmelor de vite și ovine peste această suprafață se creează condiții bune de conservare și chiar dezvoltare a speciilor de plante erbacee. De asemenea prin plantarea suprafeței, se va limita și chisr ameliora starea incipientă de degradare a solului, se va asigura o protecție sporită a acestuia împotriva alunecărilor de teren, a deșertificării precum și o sporire a reținerii unor cantități importante de ape pluviale sau nivale în sol, evitându – se astfel producerea de inundații, colmatarea unor terenuri adiacente din avalul amplasamentului cu materiale dislocate din partea de amonte a versantului.

Proiectul nu va avea nici un impact negativ pe termen mediu lung sau scurt, asupra factorilor de mediu, populației, habitate sau comunităților locale. Impactul va fi unul pozitiv – așa cum am mai arătat – atât pentru factorii de mediu, pentru habitate și comunitățile locale din zonă.

**Vlll Prevederi pentru monitorizarea mediului.**

Proiectul,, *înființarea unei plantații forestiere în Satul Corușu, Comuna Baciu – Județul Cluj”* nu este generator de emisii de poluanți în mediu. Odată implementat, proiectul va influența în mod pozitiv calitatea aerului prin procesarea unei importante cantități de CO2 din atmosferă provenit de la poluatori industriali din proximitatea proiectului.

**IX Legătura cu alte acte normative, planuri, programe, strategii, documente de planificare.**

Așa cum reiese și din răspunsurile primate din partea autorităților Județene

- nr.12.650 din 26 Martie 2024 și a celor locale – Primăria Comunei Baciu – Județul Cluj, terenul proprietate private aparținând D-lui.Berindean Dănuț – Ioan, identificat ca făcând parte din extravilanul Satului Corușu și înscris în Cărțile Funciare 65744 și 53609 Baciu, nu sunt cuprinse în programe sau planuri naționale ori locale de amenajare a teritoriului ca zone deservind un interes public.

**A.justificarea încadrării proiectului în prevederile altor acte normative naționale care transpun legislația Uniunii Europene.**

Proiectul ,, *înființarea unei plantații forestiere în Satul Corușu, Comuna Baciu – Județul Cluj”* propus de Dl.Berindean Dănuț Ioan, își găsește motivarea încadrării în prevederile legale referitoare la Planul Național de Redresare și rezilență, - respectiv [Ordonanței de urgență a Guvernului nr. 155/2020](https://legislatie.just.ro/Public/DetaliiDocumentAfis/261117) privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, aprobată prin [Legea nr. 230/2021](https://legislatie.just.ro/Public/DetaliiDocumentAfis/246791), cu modificările și completările ulterioare - datorită stării incipiente de degradare a solului - fenomen identificat pe o suprafață de latura estică a amplasamentului, și menționat în categoria de folosință din actele de proprietate,cu tendința de extindere pe întreaga suprafață.

Datorită naturii proiectului, acesta nu intră sub incidența actelor normative interne ce reglementează:

* Emisiile industriale – prevenirea și controlul integral al poluării – Directiva 2010/75/UE (IED);
* controlul pericolelor de accidente majore care implică substanțe periculoase – Directiva 2012/18/UE;
* stabilire a unui cadru de politică comunitară în domeniul apei – Directiva 2000/60/CE;
* calitatea aerului înconjurător și un aer mai curat pentru Europa – Directiva 2008/50/CE;
* Directiva 2008/98/CE a Parlamentului European și a Consiliului din 19 noiembrie 2008 privind deșeurile.

De asemenea proiectul este prevăzut a se derula în strânsă concordanță cu prevederile :

* Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență;
* Deciziei de punere în aplicare a Consiliului de aprobare a evaluării planului de redresare și reziliență al României din data de 3 noiembrie 2021 (CID);
* Regulamentului (UE) 2020/2.094 al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19;
* Regulamentului (UE) 2021/240 al Parlamentului European și al Consiliului din 10 februarie 2021 de instituire a unui Instrument de sprijin tehnic;
* [Ordonanței de urgență a Guvernului nr. 155/2020](https://legislatie.just.ro/Public/DetaliiDocumentAfis/261117) privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, aprobată prin [Legea nr. 230/2021](https://legislatie.just.ro/Public/DetaliiDocumentAfis/246791), cu modificările și completările ulterioare;
* [Ordonanței de urgență a Guvernului nr. 124/2021](https://legislatie.just.ro/Public/DetaliiDocumentAfis/261118) privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea [Ordonanței de urgență a Guvernului nr. 155/2020](https://legislatie.just.ro/Public/DetaliiDocumentAfis/261117) privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, aprobată cu modificări și completări prin [Legea nr. 178/2022](https://legislatie.just.ro/Public/DetaliiDocumentAfis/256404), cu modificările și completările ulterioare;**–**
* [Hotărârii Guvernului nr. 209/2022](https://legislatie.just.ro/Public/DetaliiDocumentAfis/251668) pentru aprobarea [Normelor metodologice](https://legislatie.just.ro/Public/DetaliiDocumentAfis/251669) de aplicare a prevederilor [Ordonanței de urgență a Guvernului nr. 124/2021](https://legislatie.just.ro/Public/DetaliiDocumentAfis/261118) privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea [Ordonanței de urgență a Guvernului nr. 155/2020](https://legislatie.just.ro/Public/DetaliiDocumentAfis/261117) privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;
* Referatului de aprobare nr. DGPNRR/50.590 din 29.07.2022 al Direcției generale Planul național de redresare și reziliență,în baza prevederilor:
* Acordului de finanțare privind implementarea reformelor și/sau investițiilor finanțate prin Planul național de redresare și reziliență nr. 26.595 din 8.03.2022, încheiat între Ministerul Investițiilor și Proiectelor Europene și Ministerul Mediului, Apelor și Pădurilor;
* Ordinului Ministrului Mediului, Apelor și Pădurilor nr.3.027 din 2022 pentru aprobarea Ghidului specificprivind regulile și condițiile aplicabile finanțării din fondurile europene aferente Planului Național de redresare și reziliență în cadrul apelului de proiecte PNRR/2022/C2/I.1.A , pentru subinvestiția I.1.A. ,, *sprijin pentru investițiile în noi suprafețe ocupate de păduri”* investiția 1: *Campania Națională de împădurire și reîmpădurire, inclusive păduri urbane,* schema de ajutor de stat, componenta *2: Păduri și protecția biodiversiății.*

**B.Utilizarea resurselor naturale, în special a solului, terenurilor, a apei și a biodiversității**.

Implementarea proiectului impune utilizarea parțială a solului de pe suprafața amplasamentului.

Nu se impune utilizarea biodiversității.

Pe întreaga perioadă de implementare și mentenanță a proiectului nu impune utilizarea apei.

Utilizarea solului constă în pregătirea acestuia și atribuirea acestuia a funcției de producție de biomasă sintetizată și acumulată de puieții plantați și ulterior de arborii dezvoltați.

În acest sens, solul este supus unei prelucrări mecanice prin săpare, pe suprafața vetrelor în care sunt făcute gropile de plantare. Vetrele vor fi orientate cu latura mare (L) pe direcția curbei de nivel iar cu latura mica (l) pe linia de cea mai mare pantă, suprafața determinate de cele două laturi va fi nivelată până la un aspect cât mai aproape de orizontală, iar în mijlocul acestei vetre se va săpa o groapă de 30/30/30 cm, astfel în cât să intre rădăcina puieților până la nivelul coletului, apoi groapa se va umple cu solul rezultat din nivelarea vetrei și săparea gropii, compactându – se pentru a face contact cu rădăcina puieților. Suprafața dintre rândurile de puieți – 2 m, orientați pe linia de cea mai mare pantă – și dintre puieți pe rând – 1 m, orientate tot pe linia de cea mai mare pantă – va rămâne in forma inițială – ne prelucrată.

**X. Lucrări necesare organizării de șantier.**

În vederea implementării proiectului ,, *înființarea unei plantații forestiere în Satul Corușu, Comuna Baciu – Județul Cluj”* nu necesită lucrări specific organizării de șantier.

**Xl. Lucrări de refacere a amplasamentului.**

**Xl.1. Lucrări de refacere a amplasamentului la finalizarea investiției**.

La finalizarea investiției și implementării proiectului, amplasamentul va rămâne în continuare în proprietatea titularului proiectului - Dl.Berindean Dănuț Ioan – în starea în care se va afla - cu investiția realizată, fără a fi necesare alte lucrări de refacere.

**Xl.2.Lucrări de refacere a amplasamentului în caz de accidente.**

De asemenea riscul producerii unor accidente de orice natură pe întreaga perioadă de implementare și mentenanță a investiției este redus. Nu sunt disponibile informații despre măsurile necesare pentru refacerea amplasamentului în cazul încetării activității.

Ca urmare a implementării proiectului nu există riscul poluării chiar accidentale, datorită specificului proiectului.

În cazul renunțării la investiție - după trecerea unei perioade de cel puțin 20 de ani de la recepția finală a lucrării – în vederea utilizării ulterioare a terenului în scopul utilizat initial – respective ca pășune și fâneață – este necesară îndepărtarea arborilor, scoaterea rădăcinilor și a cioatelor.

**XII.** Anexe - piese desenate:

* + 1. planul de încadrare în zonă a obiectivului
    2. planul de situație,
    3. planșe reprezentând limitele amplasamentului proiectului,

Proiectul ***NU INTRĂ SUB INCIDENȚA ART.28*** din  [Ordonanța de urgență a Guvernului nr. 57/2007](https://legislatie.just.ro/Public/DetaliiDocumentAfis/202496) privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin [Legea nr. 49/2011](https://legislatie.just.ro/Public/DetaliiDocumentAfis/127715), cu modificările și completările ulterioare***, NU SE REALIZEAZĂ PE APE ȘI NICI NU ARE LEGĂTURĂ CU APELE.***

Întocmit,

Ing. Creț Ioan – Gheorghe.